Kollár, Boris, predseda NR SR (2020-03-20):
Ďakujem. Vyhlasujem, že Národná rada Slovenskej republiky zvolila predsedov výborov Národnej rada tak, ako ich uviedol poverený overovateľ. Konštatujem, že predseda výboru na kontrolu činnosti Vojenského spravodajstva zvolený nebol. Podľa schváleného volebného poriadku sa nová voľba predsedu tohto výboru konaná najneskôr na druhý deň, v tomto prípade na ďalšej schôdzi Národnej rady, ktorá bude v utorok o 10.00. Prosím zvolených predsedov výborov, aby zaujali miesta určené pre predsedov výborov. Pristúpime k dvadsiatemu bodu, ktorým je voľba ďalších členov osobitných kontrolných výborov Národnej rady Slovenskej republiky a členov Výboru Národnej rady Slovenskej republiky na preskúmavanie rozhodnutí Národného bezpečnostného úradu . V predchádzajúcich bodoch programu sme si určili počet členov osobitných kontrolných výborov vrátane ich predsedov, ktorých sme už zvolili. Voľbu predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu vykonáme na ďalšej schôdzi Národnej rady. Ako už bolo uvedené, počet členov výboru na preskúmavanie Národného bezpečnostného úradu na 11 určuje príslušné ustanovenie ústavného zákona č. 254/2006 Z. z. Návrh na voľbu ďalších členov uvedených výborov má tlač č. 17. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu o tomto bode programu za skončenú. Pristúpime k hlasovaniu. Prezentujte sa a hlasujte, prosím. (Hlasovanie.) Prítomných 124, za 124. (pozn. red.: Návrh bol schválený. ) Najskôr dávam hlasovať o návrhu na voľbu ďalších členov Osobitného kontrolného výboru na kontrolu činnosti Národného bezpečnostného úradu. Prosím, prezentujme sa a hlasujme. Nie, ospravedlňujem sa, ospravedlňujem sa. O tomto sme práve teraz hlasovali. Teraz budeme hlasovať o návrhu na voľbu ďalších členov osobitného kontrolného výboru na kontrolu činnosti Slovenskej informačnej služby. (Hlasovanie o návrhu na voľbu ďalších členov o Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby .) Prosím, prezentujme sa a hlasujme. (Hlasovanie.) Konštatujem, prítomných poslancov 125, za 125. Konštatujem, že Národná rada zvolila ďalších členov osobitného kontrolného výboru na kontrolu činnosti Slovenskej informačnej služby. Ďalej budeme hlasovať o návrhu na voľbu ďalších členov osobitného kontrolného výboru na kontrolu činnosti Vojenského spravodajstva. (Hlasovanie o návrhu na voľbu ďalších členov Osobitného kontrolného výboru Národnej rady Slovenskej republiky na kontrolu činnosti Vojenského spravodajstva .) Prosím, prezentujme sa a hlasujme. (Hlasovanie.) Prítomných 127, za 127. Konštatujem, že Národná rada zvolila ďalších členov osobitného kontrolného výboru na kontrolu činnosti Vojenského spravodajstva. Nakoniec dávam hlasovať o návrhu na voľbu členov výboru na preskúmavanie rozhodnutí Národného bezpečnostného úradu. (Hlasovanie o návrhu na voľbu členov Výboru Národnej rady Slovenskej republiky na preskúmavanie rozhodnutí Národného bezpečnostného úradu .) Prosím, prezentujme sa a hlasujme. (Hlasovanie.) Prítomných 127 poslancov, za 127. Konštatujem, že Národná rada zvolila ďalších členov výboru na preskúmavanie rozhodnutí Národného bezpečnostného úradu. Pani poslankyne, páni poslanci, ešte vás chcem informovať, že 2. schôdza Národnej rady sa bude konať v utorok 24. marca 2020 o 10.00 hodine, na ktorej prerokujeme informáciu mandátového a imunitného výboru o nastúpení náhradníkov na neuplatňované mandáty poslancov za poslancov, ktorí budú vymenovaní za členov vlády, návrhy na voľby podpredsedov Národnej rady, ako aj predsedov zostávajúcich výborov Národnej rady. Ďakujem vám, končím schôdzu. [Rokovanie ustanovujúcej (1.) schôdze NR SR sa skončilo o 18.32 hodine.] Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách, ako aj pred zložením sľubu. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)